b'\n_START_ARTICLE_\nKarlstadin kunta\n_START_SECTION_\nKuntavaakuna\n_START_PARAGRAPH_\nVaakuna perustuu sinettiin, joka esiintyy Karlstadin kaupunkioikeuksien my\xc3\xb6nt\xc3\xa4miseen liittyv\xc3\xa4ss\xc3\xa4 privilegiokirjeess\xc3\xa4 vuodelta 1584. Vaakuna vahvistettiin Karlstadin k\xc3\xa4ytt\xc3\xb6\xc3\xb6n vuonna 1949. Vuoden 1971 kuntauudistuksen j\xc3\xa4lkeen Karlstadin kunta sai vaakunan kaupungilta, joka oli antanut nimens\xc3\xa4 koko kunnalle. Vaakuna rekister\xc3\xb6itiin Patentti- ja rekisterihallituksessa vuonna 1974. My\xc3\xb6s Norin ja Nyedin kunnilla oli vaakunat, mutta kuntauudistuksessa ne menettiv\xc3\xa4t virallisen asemansa._NEWLINE_Nyky\xc3\xa4\xc3\xa4n kunta k\xc3\xa4ytt\xc3\xa4\xc3\xa4 tunnuksenaan enimm\xc3\xa4kseen Karlstadin aurinkoa.'